billighetserstatning
Store norske leksikon,Jus,Formuerett,Erstatningsrett
Billighetserstatning er en kompensasjon i penger som tilkjennes etter en rimelighetsvurdering. Utbetalingen er foranlediget av en eller flere hendelser som har ført til eller erfaringsmessig fører til skade eller en stor belastning for enkeltpersoner.
Betegnelsen billighetserstatning har først og fremst blitt benyttet om ordningen som Stortinget forvalter, og som i dag heter Rettferdsvederlag. Uttrykket benyttes også om ordninger som kommunene forvalter, som alternativt betegnes som vederlag. Det er felles for ordningene at en søker ikke har krav på kompensasjonen etter alminnelige erstatningsregler.Billighetserstatning har også blitt brukt som en betegnelse på kompensasjon som er tilkjent etter særregler om erstatning, og der grunnvilkårene om økonomisk tap og årsakssammenheng ikke må være oppfylt. Betegnelsen brukes da om en skjønnsmessig erstatning for ikke-økonomisk tap, som det for eksempel er hjemmel for i arbeidsmiljøloven § 15-12, andre ledd om virkninger av usaklig oppsigelse mv. Les mer i Store norske leksikon erstatning erstatningsrett Rettferdsvederlag